АҞӘА, мшаԥы 15 – Sputnik. Урыстәылантәи ахәшәқәа раагара амҽхак еиҳа иахьеиҵахаз иахҟьаны Аԥсны аԥстәқәа рзы ахәшәқәа рхыԥхьаӡара маҷхеит, ҷыдала апаҿа зшьуа ахәшәқәа ҳәа арадио Sputnik иазеиҭеиҳәеит Аԥсны аветеринартә маҵзура аиҳабы Роман Џьопуа.
"Сара абыржәыҵәҟьа хатә аԥҭекак аҟынтәи сааит. Уа исарҳәеит апаҿа зшьуа ахәшә шыҟам уи Урыстәылантә иахьаарымго азы. Амзыз жәдыруеит – акоронавирус. Авирус апроблема аҭыԥ ишықәҵахалак, ахәшәқәа рыпроблемагьы аҭыԥ иқәҵахоит", - иҳәеит иара.
Иара убри аан иазгәеиҭеит ареспубликаҿы аҳәынҭқарратә ветеринартә аԥҭека шыҟам, иҟоу зегь хатәқәоуп.
Иара иҳәеит ахәшәқәа рыҟамзаараан жәлартә методқәа ахархәара роур шауа.
Апаҿақәа авирустә енцефалит иахыҵхырҭахар ауеит иҳәеит Џьопуа, убри аан иазгәеиҭеит иахьатәи аамҭазы ари ачымазара ареспубликаҿ ишазгәаҭам.
Иара убас шәаԥхьар ҟалоит:
- Џьопуа: аԥстәқәа ирыхьуа акоронавирус ауаа рзы иахьа ишәарҭам
-
Џьопуа акоронавирус азы: макьана ишьақәыргылам хҭыск ԥстәык аҟнытә ауаҩ иахь ииасит ҳәа